钦定古今图书集成/明伦汇编/闺媛典/第096卷 > 皇清二 > 张严妻朱氏
## 钦定古今图书集成/明伦汇编/闺媛典/第096卷 > 皇清二 > 张严妻朱氏

按《济南府志》：“朱氏，莱芜人，诸生张绳武子，进士严妻。明崇祯末，寇乱，严母李仓卒携幼女避，为所获，李曰：‘惟有死耳，安肯从汝’？贼怒杀之。其女号泣抱母尸，吮血拭面，痛绝复苏。贼迫之，女怒骂亦死。顺治间，南贼又至，朱氏遇贼掠上马，号曰：‘吾姑死于贼，吾小姑死于贼，吾宁复偷生也’。” 贼怒，断其首。